CELEX: C2007/082/94
Language: el
Date: 2007-04-14 00:00:00
Title: Υπόθεση T-36/07: Προσφυγή της Zipcar κατά ΓΕΕΑ — Canary Islands Car (ZIPCAR) που ασκήθηκε στις 12 Φεβρουαρίου 2007

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/44
            
         Προσφυγή της Zipcar κατά ΓΕΕΑ — Canary Islands Car (ZIPCAR) που ασκήθηκε στις 12 Φεβρουαρίου 2007
   (Υπόθεση T-36/07)
   (2007/C 82/94)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Zipcar, Inc. (Cambridge, ΗΠΑ) (εκπρόσωποι: M. Elmslie, solicitor, και N. Saunders, barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Canary Island Car SL (Lanzarote, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει όλη την απόφαση του δευτέρου τμήματος προσφυγών της 30ής Νοεμβρίου 2006 και να αναπέμψει εκ νέου την αίτηση στο ΓΕΕΑ για να εξετασθεί·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι και κύρια επιχειρήματα
   
      Αιτών την καταχώριση κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «ZIPCAR »για τα προϊόντα και τις υπηρεσίες που έχουν καταταγεί στις κλάσεις 9, 39 και 42 — αίτηση υπ' αριθ. 3 139 375
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Canary Islands Car SL
   
      Αντιταχθέν δικαίωμα επί σήματος ή σημείου: το εθνικό λεκτικό σήμα «CICAR »για τις υπηρεσίες της κλάσης 39
   
      Απόφαση του τμήματος ανακοπών: η ανακοπή γίνεται δεκτή για τις επίμαχες υπηρεσίες της κλάσης 39
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, εφόσον δεν πιθανολογείται κίνδυνος συγχύσεως· ελλιπής αιτιολογία όσον αφορά τη φύση του μέσου καταναλωτή των οικείων υπηρεσιών και τη φύση της οικείας αγοράς.